Public procurement notice: Contract Notice
Published: 2022-07-01
Buyer: Rigspolitiet
Country: DK
Contract type: Services
Procedure: Negotiated procedure
CPV classification: 30200000 | 30233310 | 38520000 | 48000000 | 72000000
Estimated value: 150000000 DKK
Submission deadline: 2022-09-12
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Nærværende udbud omfatter anskaffelse, implementering, udvikling/tilpasning, support, vedligehold og videreudvikling af en samlet løsning bestående af software og udstyr, der skal understøtte, at dansk politi kan identificere personer ved hjælp af biometri. Denne kapabilitet er anvendelig i efterforskningen, men også i retsprocessen, beredskabet, på udlændingeområdet m.m.
Personaftryk er i det følgende betegnelsen for finger-/hånd og/eller fodaftryk, der er optaget fra en person under kontrollerede forhold.
Sporaftryk er i det følgende betegnelsen for finger-/hånd- og/eller fodaftryk, der er sikret fra overflader, effekter og lignende i forbindelse med politiets efterforskning af kriminelle handlinger eller i forbindelse med efterforskning af eksempelvis katastrofer.
Nationalt Kriminalteknisk Center (herefter benævnt NKC), Identifikationssektionen, varetager Det Centrale Fingeraftryksregister i dansk politi, hvilket blandt andet omfatter styring og administration af blandt andet data, forretningsregler, processer og brugeradgange.
Dansk politi har livescan-stationer opsat i de forskellige politikredse i Danmark, Grønland og Færøerne. Langt de fleste personaftryk optages ved anvendelse af livescan-stationer. Søgning af personaftryk for identitet foregår delvist automatisk, hvorfor der stilles høje krav til kvalitet i optagelsen, datavalidering og brugervenlighed.
Avancerede søgninger og sammenligninger mellem aftryk, som beskrevet ovenfor, udføres og kvalitetssikres af daktyloskopiteknikere med udgangspunkt i en politisag og en anmodning fra en kollega eller en anmodning fra en ekstern samarbejdspartner. Således er også opgavestyring et væsentligt forretningsbehov om end sagsrapporteringen foregår i andre systemer.
For at kunne understøtte forskellige love vedrørende søgning, lagring og udveksling af aftryk, kategoriseres disse i forskellige typer kaldet Record type.
Løsningen består i dag af flere komponenter: Livescannere (software og hardware) til optagelse af finger- og håndaftryk, flere registre (personaftryk og sporaftryk) samt funktionalitet til kodning, matchning og sammenligning af aftryk. Derudover er der opgaver som styres og kontrolleres i faste workflows, og som er underlagt forretningsregler og med reference til politiets sagsinformation.
Person- og sporaftryk søges og registreres også i internationale registre: Eurodac, VIS, SIS, Prüm og Interpol samt fra 2022 i det kommende nye EU-system EES. Løsningen skal således sikre efterlevelse af såvel nationale som internationale krav. Det Centrale Fingeraftryksregister i dansk politi indeholder i dag omkring 500.000 personaftryk samt ca. 50.000 sporsager, der indeholder ca. 250.000 sporaftryk.
Kontrakten indgås med én leverandør. Kontrakten omfatter følgende hovedydelser, som vil blive uddybet nærmere i udbudsmaterialet.
Leverandøren skal levere en samlet løsning til optag og behandling af biometri. Løsningen skal bestå af funktionalitet og databaser, indeholdende blandt andet spor- og personaftryk, som kan styres og administreres. Ved funktionalitet forstås at løsningen kan varetage søgning, analyse og sammenligning af person- og sporaftryk samt opgavestyring.
Løsningen skal omfatte nødvendige licenser, software og udstyr til optagelse af personaftryk. Der skal leveres følgende udstyr: Livescan med kabinetskabe.
Løsningen skal tilpasses nationale forhold, herunder blandt andet lovgivning, organisationsstruktur, workflows, godkendelsesprocesser og afrapportering (kriminaltekniske erklæringer) og kunne håndtere eksisterende integrationer til EU-systemer. Yderligere skal løsningen kunne håndtere integrationer til en række nationale og internationale systemer.
Implementering af løsningen inkluderer datamigrering, tilpasning/konfiguration af funktionalitet samt uddannelse af medarbejdere i dansk politi.

Eligibility requirements: Ansøger skal vedlægge følgende dokumentation for økonomiske nøgletal i sin anmodning: 1) Erklæring om ansøgers samlede omsætning i de seneste tre disponible regnskabsår. 2) Erklæring om ansøgers egenkapital i de seneste tre disponible regnskabsår. Tallene i nr. 1 og 2 bedes angivet i samme valuta som i regnskabet. Rigspolitiet vil omregne tallene til DKK ud fra kursen på ansøgningsfristen, jf. punkt IV.3.4. Erklæring om ansøgers samlede omsætning i de tre seneste disponible regnskabsår, afhængig af hvornår virksomheden blev etableret eller startede sin virksomhed, hvis tallene for denne omsætning foreligger. Ved en sammenslutning af virksomheder (f.eks. et konsortium) skal oplysningerne afgives for hver af de deltagende virksomheder i sammenslutningen. Baserer ansøger sig på andre enheders økonomiske og finansielle formåen (f.eks. et moder-/søsterselskab eller en underleverandør), skal oplysningerne ligeledes afgives for disse enheder. Erklæring om ansøgers egenkapital i de tre seneste disponible regnskabsår, afhængig af hvornår virksomheden blev etableret, hvis tallene for egenkapital foreligger. Ved en sammenslutning af virksomheder (f.eks. et konsortium) skal oplysningerne afgives for hver af de deltagende virksomheder i sammenslutningen. Baserer ansøger sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder. Den af Rigspolitiet udarbejdede ansøgningsskema kan anvendes til brug for afgivelse af de efterspurgte oplysninger, jf. nærmere punkt VI.3.
1) Ansøger skal have en omsætning på mindst DKK 100.000.000 i hvert af de seneste tre disponible regnskabsår. Beregning af omsætning: Såfremt ansøger baserer sig på andre enheders formåen, beregnes omsætningen som ansøgerens og disse andre enheders samlede omsætning i hvert af de tre seneste disponible regnskabsår. Ved en sammenslutning af virksomheder (f.eks. konsortier) beregnes omsætningen som deltagernes samlede omsætning i hvert af de tre seneste disponible regnskabsår. 2) Ansøger skal have en egenkapital på mindst DKK 50.000.000 i hvert af de seneste tre disponible regnskabsår. Såfremt ansøger baserer sig på andre enheders formåen, opgøres egenkapitalen som virksomhedens og disse andre enheders samlede egenkapital i det seneste disponible regnskabsår. Ved en sammenslutning af virksomheder (f.eks. et konsortium) opgøres egenkapitalen som deltagernes samlede egenkapital i de seneste tre disponible regnskabsår.
Følgende dokumentation skal indgå i anmodningen: En liste over de betydeligste sammenlignelige ydelser der er beskrevet i punkt II.1.5) som ansøger har udført i løbet af de sidste 5 år inden ansøgningsfristen, afhængigt af hvornår ansøger blev etableret eller startede sin virksomhed. Kun referencer, der vedrører ydelser, som er udført på ansøgningstidspunktet, vil blive tillagt betydning ved vurdering af, hvilke ansøgere der har dokumenteret de mest relevante leverancer. Hvis der er tale om en igangværende opgave, er det således alene den del af ydelserne, der allerede er udført på ansøgningstidspunktet, som vil indgå i vurderingen af referencen. Ordregiver ser gerne, at beskrivelsen af referencen indeholder følgende oplysninger: - En kort beskrivelse af den udførte leverance. Beskrivelsen af leverancen bør indeholde en klar beskrivelse af, hvilke af de under punkt II.1.5) anførte ydelser, leverancen vedrørte. - Ansøgers rolle(r) i udførelsen af leverancen. - Endvidere bedes referencen indeholde den økonomiske værdi af leverancen (beløb). - Dato for leverancen samt navn på kunden (modtager). Ved angivelse af dato for leverancen bedes ansøger angive datoen for leverancens påbegyndelse og afslutning. Er dette ikke muligt, f.eks. fordi opgaverne er udført løbende i henhold til en rammeaftale, bedes ansøger i beskrivelsen af leverancen angive, hvordan datoen er angivet. Bemærk, at hvis den pågældende leverance er udført/udføres løbende (f.eks. i henhold til en uafsluttet kontrakt/rammeaftale), er det kun den del af ydelserne, der er udført inden for de seneste fem (5) år, der indgår i vurderingen af leverancen. Hvis en del af ydelserne ikke er udført inden for de seneste fem (5) år eller inden ansøgningsfristen, vil denne del således ikke indgå i vurderingen af leverancen. Det er derfor vigtigt, at ansøger tydeligt angiver, hvilken del (fx i forhold til indhold, størrelse, værdi, mængde, omfang osv.) af en løbende leverance, der er udført inden for de seneste fem (5) år og inden ansøgningsfristen. Der kan maksimalt angives 3 referencer (leverancer), uanset om ansøger er en enkelt virksomhed, om ansøger baserer sig på andre enheders tekniske formåen, eller om der er tale om en sammenslutning af virksomheder (f.eks. et konsortium). Såfremt der angives mere end 3 referencer, vil der alene blive lagt vægt på de 3 senest udførte referencer. Referencer her ud over vil der blive set bort fra. Såfremt det ikke kan afgøres, hvilke referencer, der er de senest udførte 3 referencer, vil referencerne blive udvalgt ved lodtrækning. Baserer ansøger sig på andre enheders faglige erfaringer vedrørende udførelsen af konkrete dele af ydelserne, som kontrakten omfatter, jf. punkt II.1.5), skal de konkrete dele af ydelserne under kontrakten udføres af den enhed, som ansøger baserer sig på.

Award value: 150000000